[{"text_idx": "#000000", "text": "bukatzen ari da... 2016a agurtu eta 2017ari ongi etorria emateko momentua\nhurbiltzen doa... Aurten Urtezahar-gaueko kanpaiak San Telmo baselizatik\nemango ditu Euskal Telebistak. Zumaiarrak, ordea, San Pedro parrokiko\nerlojuari so egon izan ohi dira urteko azken gaueko hamabiak noiz\niritsiko zain. Kanpandorreko erlojuak adierazten du denbora aurrera\ndoala, segundoz segundo eta minutuz minutu."}, {"text_idx": "#000001", "text": "erlojua elizako dorrean kokatzea zen ohikoena, gehienbat kanpaiak\nbertan zeudelako. Kontuan izan behar da, hasierako erlojuek ez zutela\nordua adierazteko esferarik, kanpai-hotsek ematen zuten horren berri.\nLuzaroan, kanpandorreko erlojua izan zen herriko erloju bakarra.\nBizilagunentzat baliagarria zen elementua izaki, udalena izaten zen\nerlojua egiteko erabakia; udalek erosten zituzten erlojuak eta bere gain"}, {"text_idx": "#000002", "text": "erlojuari buruzko lehen berriak 1585ekoak dira. Ez dute garai hartako\nerlojuaren gaineko azalpen edo deskribapenik eskaintzen, baina bai\nerlojuzainaren ingurukoak. Udal artxibategian gordetzen den dokumentu\nbatek aditzera ematen duenez, ordura arte Domingo Ibarra zen herriko\nerlojua, eskola eta sakristia zaintzeaz arduratzen zena. Urte horretako\notsailaren 17an kargua eskuz aldatu zen eta hortik aurrera Julian Loidi\nizan zen erlojuaren zaintza bere gain izan zuena."}, {"text_idx": "#000003", "text": "honen ondoren, XVIII. mendearen hasiera arte, galdu egiten da\nerlojuaren tiki-taka soinua artxiboko liburuetako orrietan. Lehen datuak\nantzinako herriko erlojua kronologikoki kokatzen laguntzen du eta bere\nzaintzaren gaineko arduradunaren izendapena udalbatzarena zela zehaztu.\nTopatu dugun bigarren datuak erakusten du erlojuaren funtzionamendu\negokia zenbateraino zen udalbatzaren ardura."}, {"text_idx": "#000005", "text": "Pedro parrokiko erloju zaharraren konponketarako 40 zortzi errealeko\naurrekontua aurkeztu zuen bigarren aldian Frantzisko Azkaratek. Prezio\njaitsiera ikusirik konponketa onartzea erabaki zen:"}, {"text_idx": "#000006", "text": "atendiendo a esto y a que es cosa que inporta a todos y exencialmente\nen una republica se lleve a devida execucio\u0301n dicha proposicio\u0301n y que\nluego se desaga dicho reloj y lleve quanto antes pues estaba parado"}, {"text_idx": "#000007", "text": "lanean hasteko, erreal batzuk eman zitzaizkion maisu erlojugileari eta\nhandik hamabost egunera 40 zortzi errealekoak ordaindu zitzaizkon.\nOraingoan baina, erlojua konpontzeko gastuak partekatuak izan ziren:"}, {"text_idx": "#000008", "text": "ser cosa la mas esencial en una republica, era muy justo en razo\u0301n, el\nque se tomase alguna buena forma poner. El dicho Vicario venia tambie\u0301n\nen que la Iglesia contribuya en la mitad del gasto que se causase en\ncomponer y afinar dicho reloj (...)\u201d"}, {"text_idx": "#000009", "text": "mendearen hasieran beraz, erlojuaren gaineko ardura partekatzea erabaki\nzuten elizak eta hiribilduak. Horrela, gastua bien artean ordaindu\nzuten: 20 erreal zortziko udalbatzak eta 20 elizak. Konponketa honi\nesker, San Pedro parrokiko antzinako erlojuaren tiki-taka berriro entzun\nzen eta Zumaiarrek denboraren igaroaren erreferentzia berreskuratu"}, {"text_idx": "#000010", "text": "gure begiak San Telmo baselizan jarriak egongo diren arren, Zumaiarren\nbelarriak San Pedro parrokiko erlojuak astintzen dituen kanpai hotsen\nzain egongo dira. Gaurkoan San Pedro elizako erlojuaren lehen aipamenak\nekarri nahi izan dizkizuegu urte amaieraren aitzakian. Erlojuaren\ninguruko informazioak ez dira, ordea, hemen bukatzen. Nork daki, agian\ndatorren urtean eutsiko diogu berriz gaiari... Bitartean, Zorionak eta"}]